龍劍笙

龍劍笙，原名李菩生，戲迷叫佢阿刨、笙姐，後輩叫佢菩生姐，祖籍廣東中山，係著名香港粵劇演員。龍劍笙生於教師家庭，爸爸係老師，媽媽負責撫養8個仔女，佢排行第四，有1個哥哥，2個姐姐同4個妹妹。龍劍笙16歲開始學藝，師承名伶任劍輝同白雪仙。1969年開始成為雛鳳鳴劇團正印文武生，被譽為任劍輝嘅嫡傳同接班人。

演藝簡歷 

1960年投考「仙鳳鳴」女舞蹈員，佢同其他21位入圍者都係由1200人選出嚟培訓。龍喺1961年首次喺「仙鳳鳴」新作《白蛇新傳》中演鯉魚精同仙女。後來再被選為其中12位以花旦/小生行當訓練嘅學員，並喺1964年成立嘅雛鳳鳴劇團中擔任生角。

1964年4月，佢首次以生角演出折子戲《碧血丹心》嘅永曆帝、9月 除咗《碧血丹心》，亦演出《幻覺離恨天》 嘅賈寶玉，大獲好評；1965年，演出《幻覺離恨天》外，再加演《辭郎洲》嘅〈賜袍〉同〈送別〉；1969年，佢以正印文武生身份，演出佢第1套全本劇《辭郎洲》；1972年演第2套全本劇《英烈劍中劍》。1973年劇團正式外接神功戲，並係1974年至1977年拍攝《三笑姻緣》,《帝女花》同《紫釵記》三部戲曲電影。1972至1985年間，龍劍笙先後8次同劇團去越南(一個月)、新加坡、馬來西亞、美加同去澳洲演出，每次為期三、四個月咁多。

由出道至1992年間，佢領導劇團成為香港粵劇班霸， 曾經喺港、澳、東南亞、美加、澳洲演出，著名劇目包括《六月雪》、《再世紅梅記》、《俏潘安》、《牡丹亭驚夢》、《紅樓夢 (1983粵劇)》、《蝶影紅梨記》、《紫釵記》、《李後主 (粵劇)》、《帝女花》、《西樓錯夢》、《英烈劍中劍》、《辭郎洲》、《三笑姻緣》、《九天玄女》、《花田八喜》、《洛神》、《琵琶記》、《獅吼記》、《白兔會》、《販馬記》、《柳毅傳書》、《游龍戲鳯》、《紅了櫻桃碎了心》、《胭脂巷口故人來》、《再世重溫金鳳緣》等。

1992年3月10日沙田大會堂演畢《蝶影紅梨記》後，宣佈暫別舞台，移居加拿大溫哥華。

2004年11月，應任白慈善基金有限公司要求，回歸舞台，三年內演出總共73場，籌得款項超過3200萬。

2014年開始同梨園新一代「六柱」合作，延續任藝、傳承粵劇藝術，也有DVD以「全景觀賞版」讓後學用嚟参考。

藝術培訓 
師承：任劍輝、白雪仙

其他名師：張淑嫻、孫養農夫人、羅品超、吳世勛、任大勳、李少華、楊劍華、葉紹德、朱毅剛、朱慶祥、梁醒波、靚次伯、陳錦棠、黃千歲、王鏗、于粦、梁少松等。

承先啟後 
合作項目：2013-14年《任藝笙輝念濃情》、2016-17《紫釵記》、2017-18《牡丹亭驚夢》、2018-19《蝶影紅梨記》、2019《帝女花》

合作新晉：鄭雅琪、黎耀威、梁煒康

演藝同途 
曾合作伶人：梁醒波、靚次伯、任冰兒、朱秀英、朱劍丹、李居安、言雪芬、江雪鷺、謝雪心、呂雪茵、南紅、梅雪詩、梁漢威、賽麒麟、阮兆輝、蕭仲坤、李香琴、尹飛燕、廖國森、尤聲普、彭熾權、芳雪羽、蓋劍奎、蕭劍櫻、呂雪茵、陳鐵善、朱少坡、南鳳、李龍、李鳳、吳美英、陳嘉鳴。

曾合作編劇/音樂/製作人：葉紹德、顧家輝、朱毅剛、朱慶祥、朱兆祥、宋錦榮、宋錦成、高潤權、高潤鴻、黃炎、朱日紅、梁曉輝、陳文輝、李鐵、吳宇森、 黃夏蕙、丘亞葵、梁智偉。

演出劇目 

龍劍笙多年來喺本港同海外共演出劇目多於60套。海外演出場次近600場。開山戲包括《柳毅傳書》、《俏潘安》、《紅樓夢 (1983粵劇)》、《李後主 (粵劇)》、《花開錦繡賀元宵》、《辭郎洲》、《英烈劍中劍》、《烽火姻緣 (1986粵劇)》、《驊騮配》等。 

(*)唐滌生名劇 

(+)李少芸名劇 

(#)葉紹德為雛鳳鳴新編/改編、擁有版權嘅劇目

影音作品 
「李後主-去國歸降」CD，1964年第一版
「三笑姻緣」CD同DVD，1975年第一版
「帝女花」CD同DVD，1976年第一版
「紫釵記」CD同DVD，1977年第一版
「柳毅傳書-洞庭十送」CD，1981年第一版
「俏潘安-店遇、洞房」CD，1990年第一版
「李後主-私會、自焚」CD，1991年第一版
「重按霓裳歌遍徹」(脫阱救裴) DVD，2005年第一版
「西樓錯夢」舞臺版CD同DVD，2006年推出限量版
「帝女花」舞臺版CD同DVD，2008年推出限量版
「粵劇寶典」CD同DVD，2011年推出限量版
「龍情詩意半世紀」CD、DVD同藍光碟，2012年推出
「任曲笙韻」CD、DVD同珍藏版彩瓷碟，2012/13年推出限量版
「任藝笙輝念濃情」文化中心同演藝學院版CD同限量版DVD，2015年4月推出
「紫釵記」全劇CD同限量版DVD，2016年4月推出
「牡丹亭驚夢」全劇DVD同CD，2018年6月推出
「蝶影紅梨記」全劇DVD同CD，2019年6月推出
「帝女花」全劇DVD同CD，2020年5月推出

榮譽嘉許 
1975-1986年 11次當選《華僑日報》《十大明星》(1986年為最後一屆)
1981年「柳毅傳書-洞庭十送」唱片獲｢金唱片｣獎
1990年 香港藝術家聯盟《演員年獎》
1991年 「俏潘安-店遇、洞房」唱片獲｢金唱片｣獎
1992年 「李後主-私會、自焚」唱片獲｢白金唱片｣獎
2012年 香港IFPI《香港粵劇貢獻大獎》
2013年 香港IFPI《最暢銷古典、戲曲唱片大獎》同《十大銷量本地歌手獎》- 《任曲笙韻》
2015年 香港IFPI《最暢銷古典、戲曲唱片大獎》同《十大銷量本地歌手獎》- 《任藝笙輝念濃情》
2016年 香港IFPI《最暢銷古典、戲曲唱片大獎》-《紫釵記》
2017年 香港電台主辦《梨園之最》2016《梨園銷量大獎》- 《紫釵記》

相關網頁 
龍劍笙細說當年 
任劍輝博客 
市場上作品

外部連結 
七百萬人的先鋒 專訪龍劍笙  2012年4月7日
「舞台下的龍劍笙」 無線電視特輯
電影演出，飾演御弟李從善同係大婚一場扮演宮娥伴舞
關係牛車水人民劇場基金 里程碑:1975年4月至6月，香港紅極一時嘅雛鳳鳴粵劇團在劇場創下演出66天77場戲嘅記錄。期間，牛車水人民劇場基金在5月成立。照片係《英烈劍中劍》第六場 - 〈海戰〉中嘅孟奎同龍虎武師

P
香港中山人
移民加拿大嘅香港人
龍
龍
龍
龍